Det nordtyske forbund

Det nordtyske forbund (Norddeutscher Bund) var en union av stater som eksisterte 1867–1871 mellom oppløsningen av Det tyske forbund og den tyske riksgrunnleggelse.Den Store Danske 

 Etablering 
Under den østerriksk-prøyssiske krig i 1866 annekterte Preussen alle områder nord for elven Main som hadde vært under kontroll av deres motstandere, blant annet Hannover og Schleswig-Holstein, med unntak av Sachsen, Hessen-Darmstadt, Sachsen-Meiningen og Reuss eldre linje. Også de nordlige delen av Bayern ble heller ikke berørt. For å sikre fremtidig støtte fra Østerrike, sørget Bismarck for at det ble sluttet en moderat fredsavtale.Bismarck, Store norske leksikon

 Prøyssisk dominans 
mini|left|75px|En felles funksjon var postvesen
Preussen hadde 80 % av den totale befolkningenHajo Holborn: A History of Modern Germany, 1840–1945 (1969) sidene 194-99 og var den dominerende enheten. Seieren mot Østerrike og dens allierte styrket Bismarcks innenrikspolitiske stilling, og de nasjonalliberale innen Preussen ga da opp sin opposisjon mot Bismarck og gikk over til å støtte ham i håp om å få til en tysk samling og etablere en sterk og liberal stat.

Det nordtyske forbund var først og fremst en handelsunion, og sementerte prøyssisk kontroll over de 22 statene i Nord-Tyskland,Holborn: A History of Modern Germany, 1840–1945 sidene 201–202 nord for Mainlinjen. Gjennom tollunionen ble denne kontrollen utvidet sydover.Dagsavisen, nye meninger, 16. november 2010, besøkt 18. august 2011 

Den prøyssiske dominansen ble også formalisert gjennom landets representasjonen i forbundets politiske organer, nedfelt i forbundets forfatning.

 Forfatningen 
mini|left|Fra det konstituerende møtet i forbundets Riksdag, 24. februar 1867
mini|left|Orlogsflagg Det nordtyske forbund
 Konstituerende Riksdag 
Det ble 12. februar 1867 gjennomført et valg til en konstituerende Riksdag som skulle utarbeide og vedta en ny forfatning. Denne Riksdagen ble åpnet 24. februar i Berlin av den prøyssiske kongen Vilhelm I. 

 Den nye konstitusjonen 
Den nye forfatningen (Norddeutsche Bundesverfassung) ble vedtatt 16. april, kunngjort 24. juni og satt i kraft fra 1. juli. 

 Allmenn stemmerett 
Denne innebar en større endring i forhold til tidligere, da Riksdagen ble valgt gjennom alminnelig stemmerett. Dette var fra Bismarcks side både en innrømmelse overfor de demokratiske strømningen i samtiden, men også et forsøk på å sikre seg støtte fra landarbeiderne mot den liberale borgerlige opposisjon.

 Maktfordeling 
Den prøyssiske kongen var den konstitusjonelle lederen, mens det utøvende makten lå hos en forbundskansler («Bundeskanzler»), som i hele forbundets levetid var Otto von Bismarck.

Medlemsstatene var representert i forbundsrådet («Bevollmächtigte zum Bundesrat»), som ble dominert av Preussen gjennom deres 17 stemmer av totalt 43, og Preussen hadde gjennom dette vetorett.Peter Häberle: Jahrbuch des öffentlichen Rechts der Gegenwart: das öffentliche Recht der Gegenwart, Neue Folge, bind 53, Mohr Siebeck, Tübingen 2005, ISBN 3-16-148622-6, S. 226, 233 f. Fn 126. Forbundsrådet utgjorde sammen med den folkevalgte Riksdagen den lovgivende og bevilgende myndighet.

Betydning 
Denne var i hovedsak identisk med den forfatningen som ble tatt i bruk for keiserriket fra 16. april 1871. Denne forfatningen utgjorde slik en basis for det senere moderne Tyskland. 

 Avvikling 

Det nordtyske forbund ble under Tysklands samling avløst av Det tyske keiserrike etter forbundets seier i den fransk-prøyssiske krig. Dette skjedde ved at Kongeriket Bayern, Kongeriket Württemberg, Storhertugdømmet Baden sammen med de delene Storhertugdømmet Hessen som ikke hadde sluttet seg til forbundet, gikk sammen med statene i forbundet og dannet Det tyske keiserrike. 

Vilhelm I ble som prøyssiske konge keiser med tittelen tysk keiser, og ikke keiser av Tyskland, siden Østerrike ikke var med i denne lilletyske løsning.

 Referanser 

Nordtyske forbund
Kategori:Stater og territorier etablert i 1866
Kategori:Stater og territorier etablert i 1867
Kategori:Stater og territorier opphørt i 1871
Kategori:Tidligere stater i Europa